OzLabs/hebrew-wiki-articles huggingface dataset:
קתדרלת ישו המושיע

תמונה מפיצוץ המבנה ב-[[1931]]
[[בריכת מוסקבה]]

קתדרלת ישו המושיע (ברוסית: Хра́м Христа́ Спаси́теля) היא קתדרלה של הכנסייה האורתודוקסית הרוסית, הכנסייה הנוצרית האורתודוקסית הגדולה ביותר ברוסיה והשלישית בגובהה בעולם (103 מטר). הכנסייה שוכנת על גדות נהר מוסקבה, בבירה הרוסית מוסקבה, במרחק הליכה מהקרמלין.

==היסטוריה==
===בניית הכנסייה===
ב-25 בדצמבר 1812, עם שוך מלחמת רוסיה-צרפת, הכריז הצאר אלכסנדר הראשון, כי בכוונתו להקים קתדרלה "שתציין את הכרת תודתנו להשגחה העליונה שהצילה את רוסיה מהחורבן שאיים עליה" ולאובדן שחווה העם הרוסי.

העבודות על הקתדרלה החלו מספר שנים לאחר מכן. ב-1817 אימץ אלכסנדר את תוכניתו של האדריכל אלכסנדר ויטרברג למבנה. התוכנית, בסגנון נאו-קלאסי, כללה מוטיבים רבים מארגון הבונים החופשיים. המיקום שנבחר למבנה היה "גבעת הדרורים" במוסקבה.

ב-1825 עלה לשלטון אחיו של אלכסנדר, ניקולאי הראשון. בעיני ניקולאי, שהיה פטריוט ואדוק מאוד באמונתו, לא מצאה חן תוכניתו הנאו-קלאסית של ויטרברג שאישר אחיו. הוא הזמין מהארכיטקט קונסטנטין טון עיצוב חדש, בהשראת כנסיית איה סופיה באיסטנבול. התוכנית החדשה של טון, שהייתה בסגנון נאו-ביזנטי, אושרה ב-1832. מיקום המבנה הועתק לאתר הנמצא בקרבת הקרמלין לפי החלטת ניקולאי ב-1837. העבודות על המבנה החלו בשנת 1839.

העבודות נמשכו שנים רבות, ולבסוף נערך טקס הקדשה לכנסייה ב-26 במאי 1883, ביום הכתרתו של הצאר אלכסנדר השלישי. שנה קודם לכן, נערכה השמעת הבכורה של יצירתו הפטריוטית של צ'ייקובסקי, הפתיחה 1812, בכנסייה.

===הרס ושחזור===
בעקבות מהפכת אוקטובר החל ברוסיה שלטון קומוניסטי אנטי-דתי מוצהר. עם מותו של לנין הוחלט כי במקום הקתדרלה יוקם ארמון הסובייטים לתפארת הסוציאליזם. התוכנית כללה הקמת פסל עצום ממדים של לנין המנופף בזרועו. הקתדרלה פוצצה עד היסוד בעזרת מקלות דינמיט ב-5 בדצמבר 1931, בהוראת לזר קגנוביץ', שר בממשלת סטלין. במשך שנה פונו הריסות הכנסייה מן האתר. הפרויקט הוקפא בסופו של דבר עקב חוסר תקציב ובעיות ביציבות בקרקע. בשנת 1958 הוקמה במקום בריכת מוסקבה שהייתה בריכת שחייה הגדולה בעולם באותה עת. 

ב-1990, לאחר נפילת השלטון הקומוניסטי ברוסיה, קיבלה הכנסייה הנוצרית אורתודוקסית אישור לבנות מחדש את הכנסייה, וב-1991 הונחה אבן הפינה באתר. ב-1992 יוסדה קרן למטרת הבנייה מחדש של הכנסייה, שאליה הגיעו תרומות מכל רחבי רוסיה. על פרויקט השחזור הופקד זוראב צרטלי. טקס ההקדשה של הכנסייה נערך ב-19 באוגוסט 2000, יום ההשתנות של ישו לפי המסורת האורתודוקסית.

==ראו גם==
* בריכת מוסקבה
* ארמון הסובייטים
* הקתדרלה הקתולית של מוסקבה
* קתדרלת המלאך מיכאל
* הקתדרלה הראשית של הכוחות המזוינים של הפדרציה הרוסית
* קתדרלת קאזאן

== קישורים חיצוניים ==
 
* 

250px

קטגוריה:ערכים שבהם תבנית בריטניקה אינה מתאימה
ישו המושיע
ישו המושיע
קטגוריה:מלחמת רוסיה–צרפת (1812) בתרבות
ז'ואן קפדבילה

ז'ואן קפדבילה מנדס (בקטלאנית: Joan Capdevila Méndez; נולד ב-3 בפברואר 1978 בטרגה שבספרד) הוא כדורגלן עבר ספרדי-קטלוני ששיחק בעמדת המגן השמאלי. קפדבילה שיחק 7 שנים במדי דפורטיבו לה קורוניה ו-4 שנים במדי ויאריאל, ולזכותו 60 הופעות במדי נבחרת ספרד.

קפדבילה החל לשחק במחלקת הנוער של אספניול. את משחקו הראשון בקבוצה הבוגרת של המועדון הקטאלוני ערך בעונת 1998-1999, בתיקו 2-2 בחוץ מול קבוצת אתלטיק בילבאו. בעונה שלאחר מכן הצטרף לאתלטיקו מדריד. אחרי ירידת הליגה של אתלטיקו מדריד, חתם קפדבילה במועדון הגליסיאני דפורטיבו לה קורוניה בקיץ שנת 2000. בלה קורוניה הוא תיפקד כמגן שמאלי, תחילה כמחליף לאנריקה רומרו, ומאוחר יותר כשחקן הרכב ראשון. בעונת 2007-2008, הוא עבר לויאריאל ושיחק בכל משחקי הליגה למעט 2, למען המועדון שסיים את העונה במקום השני.

ב-21 ביולי 2011 חתם קאפדבילה בבנפיקה ליסבון לשנתיים, אך ביולי 2012 חתם באספניול. ביולי 2014 חתם בקבוצת נורת' איסט יונייטד מליגת העל ההודית.

ב-21 בינואר 2015 חתם בלירסה הבלגית. לאחר שהחמיץ חצי שנה עקב פציעה בברך, חתם קפדבילה ב-1 ביוני 2016 בסנטה קולומה מליגת העל האנדורית.

ב-5 ביולי 2017 הודיע על פרישה מכדורגל.

קפדבילה שיחק לראשונה בנבחרת ב-16 באוקטובר 2002 (תיקו 0-0 עם פרגוואי), והוא כבש את השער הראשון שלו בנבחרת ספרד בטורניר המוקדמות ליורו 2008, נגד שוודיה ב-17 בנובמבר 2007, במשחק שהסתיים בתוצאה 3-0 לספרד. קפדבילה היה שותף לזכיית נבחרתו ביורו 2008 ובמונדיאל 2010.

==תארים==
;דפורטיבו לה קורוניה
* גביע המלך הספרדי - 
* הסופרקאפ הספרדי - 2000, 2002

;נבחרת ספרד
* זכייה ביורו - 2008
* מקום 3 בגביע הקונפדרציות - 2009
* זכייה במונדיאל - 2010

==קישורים חיצוניים==

קטגוריה:כדורגלנים ספרדים
קטגוריה:כדורגלנים קטלאנים
קטגוריה:מגני כדורגל ספרדים
קטגוריה:מגני כדורגל קטלאנים
קטגוריה:כדורגלני אספניול
קטגוריה:כדורגלני אתלטיקו מדריד
קטגוריה:כדורגלני דפורטיבו לה קורוניה
קטגוריה:כדורגלני ויאריאל
קטגוריה:כדורגלני בנפיקה ליסבון
קטגוריה:כדורגלני נורת'איסט יונייטד
קטגוריה:כדורגלני לירסה
קטגוריה:כדורגלני נבחרת ספרד
קטגוריה:ספורטאים זרים בפורטוגל
קטגוריה:ספורטאים ספרדים בהודו
קטגוריה:ספורטאים ספרדים בבלגיה
קטגוריה:ספורטאים זרים באנדורה
קטגוריה:כדורגלני יורו 2004
קטגוריה:כדורגלני יורו 2008
קטגוריה:כדורגלני גביע הקונפדרציות 2009
קטגוריה:כדורגלני מונדיאל 2010
קטגוריה:ספרדים שנולדו ב-1978
הנס המלכותי של אוסטרליה

הנס המלכותי של אוסטרליה (באנגלית: Royal Standard of Australia), המכונה גם הדגל האישי של מלכת אוסטרליה (Queen's Personal Australian Flag), הוא הדגל האישי המשמש את מלכת אוסטרליה, אליזבת השנייה, בעת ביקוריה במדינה ובעת מילוי תפקידה כראש המדינה של אוסטרליה.

המושל הכללי של אוסטרליה, הממלא את תפקיד המלכה בהיעדרה מהמדינה, משתמש בדגל משלו.

השימוש בדגל החל בשנת 1962.

==תיאור הדגל==
הדגל מכיל את סמל אוסטרליה שבמרכזו כוכב חבר העמים (כוכב בצבע זהב בן שבעה קצוות המסמל את המדינות והטריטוריות של אוסטרליה - שש מדינות, וקצה נוסף לטריטוריות), ובמרכז הכוכב, במעגל כחול מופיע הדגל האישי של המלכה אליזבת השנייה (הכולל את האות E המוזהבת שמעליה כתר מוזהב וסביבם זר של שושנים).

ששת חלקי הסמל מייצגים את שש מדינות אוסטרליה:

* השישית הראשונה העליונה משמאל (הסמוך לניצב הדגל) מסמל את דרום ויילס החדשה ומכיל את צלב ג'ורג' הקדוש שעליו, במרכז השישית מופיע אריה מוזהב, ועל כל אחת מזרועות הצלב מופיע כוכב מוזהב.
* השישית האמצעית העליונה מסמלת את ויקטוריה ובה כתר וחמישה כוכבים לבנים על רקע כחול.
* השישית הימנית העליונה מסמלת את קווינסלנד ומכילה צלב מלטה כחול שבמרכזו כתר, על רקע לבן.
* השישית השמאלית התחתונה מסמלת את דרום אוסטרליה וכוללת ציפור שחורה על רקע מוזהב.
* השישית האמצעית התחתונה מסמלת את אוסטרליה המערבית ובה ברבור שחור על רקע זהוב.
* השישית הימנית התחתונה מסמלת את טסמניה ובה אריה אדום על רקע לבן.

==יחסי הסמל==
הנס המלכותי ביחס 22:31
הדגל יכול להיות מוצג בשני יחסים: 1:2 ו- 22:31. יחס 1:2 הוא היחס המקובל בדגלי צי. יחס 22:31 יוצר סימטריה בדגל, כאשר גבול הדגל הוא בעובי שתי יחידות, וכל אחד מששת הסמלים מוצג כריבוע של 9×9 יחידות.

==קישורים חיצוניים==

* 

קטגוריה:אוסטרליה: דגלים

קטגוריה:המלוכה האוסטרלית
אוסטרליה
אוסטרליה, הנס המלכותי
דגל המושל הכללי של אוסטרליה

דגל המושל הכללי של אוסטרליה (באנגלית: Flag of the Governor-General of Australia) הוא הדגל המסמל את המושל הכללי של אוסטרליה ומונף באתרים בהם מבקר המושל הכללי, במגוריו הרשמיים ועל מכוניתו.

==היסטוריה==
בגרסה הראשונה של הדגל בה נעשה שימוש בין השנים 1902–1909 היה היוניון ג'ק שבמרכזו כוכב בן שישה קצוות, שעליו כתר וסביבו מעגל מוזהב וראשי תירס.

בשנת 1909, נוסף קצה נוסף לכוכב חבר העמים ודגל המושל הכללי שונה בהתאם.

ב-16 ביולי 1936 אומץ הדגל הנוכחי של המושל הכללי.

==תיאור הדגל==
יחס הדגל הוא 1:2 ובו הסמל המלכותי הבריטי - אריה אדום שלראשו כתר מוזהב, העומד על כתר אדוארד הקדוש, ומתחתיו המילים "חבר העמים של אוסטרליה" ("COMMONWEALTH OF AUSTRALIA") באותיות כחולות קהות על רקע של קלף מוזהב.

==קישורים חיצוניים==

* 

קטגוריה:אוסטרליה: דגלים

אוסטרליה
ראפ רוק

ראפ רוק (באנגלית: Rap Rock) הוא ז'אנר מוזיקלי של מוזיקת הרוק המשלב בין רוק ובין היפ הופ.

הז'אנר לעיתים מבולבל עם ראפ מטאל, ז'אנר דומה אשר מאופיין יותר בצלילי הבי מטאל בהשוואה לראפ רוק הטיפוסי. הראפ מטאל, בין היתר, השפיע מאוחר יותר גם על ז'אנר הנו-מטאל.

הסגנון התפתח באמצע שנות ה-80, עם להקות כמו Run-D.M.C., Beastie Boys ו-Lone Rager.

בישראל ענף הראפ רוק לא רחב במיוחד, אך בתחילת שנות התשעים נוצר הז'אנר כשהשפן הנכון הוציאו את השיר "ראפ עברי", ונייג'ל האדמו"ר הוציא באלבומו את השיר "אני לא מפסיק", גם חיים צינוביץ' הוציא באלבומו בשנת 1994 שירים שמתקשרים בז'אנר זה כמו "לך עם הכעס" ו"תן לו בראש". שב"ק ס' היו בתחילת דרכם להקת ראפ רוק. כיום הלהקות העיקריות שמנגנות בסוג זה הן קאיזן וסינרגיה.

באפריל 2016 שחרר פלד את הסינגל "בא בבום" מתוך האלבום "הכל עליי", ובאפריל 2022 שחרר את אלבום הלייב שלו "בא בלייב", שמכיל שירים שלו מכמה אלבומים שונים בגרסת ראפ רוק, מכיוון שבהופעותיו פלד נוהג לשלב רוק עם ראפ.

==קישורים חיצוניים==
* [http://www.allmusic.com/cg/amg.dll?p=amg&sql=77:7730 ראפ רוק באתר All Music Guide]

קטגוריה:היפ הופ
קטגוריה:סגנונות רוק
מצר קוק

המעבורת החוצה את מצר קוק במהלך שיט במארלברו סאונדס
מצר קוּק (באנגלית: Cook Strait) הוא מצר ים המפריד בין מארלברו סאונדס באי הדרומי לבין ולינגטון באי הצפוני של ניו זילנד, ובין ים טסמן לאוקיינוס השקט. בחלקו הצר ביותר, בין כף טרפיטי (Cape Terawhiti) שבאי הצפוני ל-Perano Head שבאי Arapawa. רוחבו של המצר הוא כ-22 קילומטרים ועומקו הממוצע הוא 128 מטרים<ref></ref>.

בין וולינגטון באי הצפוני לפיקטון באי הדרומי פועל שירות מעבורות קבוע החוצה את המצר מספר פעמים ביום, המעבורות מאפשרות מעבר נוסעים, כלי רכב וסחורות בין שני האיים<ref></ref>.

המצר נקרא על שם מגלה הארצות ג'יימס קוק שהיה הארופאי הראשון שחצה אותו, בראשית שנת 1770<ref></ref>. שמו המאורי של המצר הוא ראוקווה (Raukawa), שמשמעותו היא כלל הנראה "עלים מרים"<ref></ref>.

בשנים 1888-1912 ג'ק הנווטן עזר לספינות לעבור את המצר וזכה להגנת המלך.
==קישורים חיצוניים==

* 
*[https://www.bbcearth.com/news/who-really-discovered-new-zealand מי באמת גילה את ניו זילנד?] אלפי שו, בי.בי.סי 

== הערות שוליים ==

קוק
קוק
פרגננולון

פרגננולון (Pregnenolone) הוא הורמון סטרואידי המשמש כחומר המוצא לכל ההורמונים הסטרואידים בגוף האדם: פרוגסטרון, הורמונים מינרלקורטיקואידים (כמו אלדוסטרון), גלוקוקורטיקואידים (כמו קורטיזול) ועוד.

פרגננולון נוצר מכולסטרול. פרגננולון אינו בשימוש במדינת ישראל.
כיום נמכר בארצות הברית כתוסף מזון (בדומה ל-DHEA).

==שימושים==
רוב המחקרים על ההורמון פרגננולון בוצעו בשנים 1940–1950. כיום חוזרת ההתעניינות בהורמון וישנם מחקרים חדשים.
במחקר שבוצע בשנת 1995 התוצאות הראו קשר בין חוסר בפרגננולון לבין פגיעה ביכולת הלמידה והזיכרון.

במחקר אחר שבוצע על עכברים, נמצא שעכברים שהוזרק להם פרגננולון ביצעו משימות קוגניטיביות בהצלחה רבה הרבה יותר מעכברים שלא הוזרק להם.
כמו כן בוצע מחקר הקושר את נתינת ההורמון פרגננולון ועוד הורמונים סטרואידיים לעלייה במסת העצם.

בנוסף לזיכרון, רמות נמוכות פרגננולון בדם הן גם גורם אפשרי לדיכאון. במחקר שביצע ה-NIH נמצא שבאנשים הסובלים מדיכאון נמצאות רמות נמוכות באופן משמעותי של פרגננולון בדם.

==ראו גם==
* טיפול הורמונלי
* DHEA
* קורטיזול

==קישורים חיצוניים==

== הערות שוליים ==
<div dir=ltr>

</div>

קטגוריה:ערכים שבהם תבנית בריטניקה אינה מתאימה
קטגוריה:הורמונים
קטגוריה:המערכת האנדוקרינית
קטגוריה:תוספי תזונה
ולנסיה (כדורסל)

הקבוצה בזמן משחק (2009)
מועדון הכדורסל ולנסיה (בספרדית: Valencia Basket Club) היא קבוצת כדורסל ספרדי מהעיר ולנסיה, המתמודדת בליגת העל הספרדית וביורוליג.

== היסטוריה == 
המועדון נוסד בשנת 1986 מאיחוד של שני מועדונים מהליגה השנייה, "חימנסטיקה" ו"בי.סי ולנסיה". המועדון המאוחד נקרא פאמסה ולנסיה. בסיום עונת 1987/88, העפילה הקבוצה לליגה הבכירה, ובנוסף לכך הפכה לאחת הקבוצות הבכירות בספרד.

בעונת 1997/98 זכתה הקבוצה בגביע הספרדי לאחר ניצחון בגמר מול קבוצת חובנטוד בדאלונה 75-89.

בעונות 1998/99, 2001/02 הגיעה הקבוצה עד לגמר גביע ספורטה, אך הפסידה לקבוצות בנטון טרוויזו ומונטפסקי סיינה האיטלקיות בהתאמה. 

בעונת הגיע המועדון לגמר אליפות ספרד, שבה הפסיד לברצלונה. באותה עונה זכתה הקבוצה בתואר האירופאי הראשון שלה - גביע יול"ב. בגמר, הביסה את המועדון הסלובני נובו מסטו בסיכום שני מפגשים.

בעונת הגיעה הקבוצה עד לרבע גמר אליפות ספרד וגביע יול"ב. בעונת 2009/2010 גברה הקבוצה בגמר היורוקאפ על אלבה ברלין 44-67 והניפה שנית את הגביע.

בעונת 2010/2011 השתתפה ולנסיה ביורוליג, והודחה בשלב ההצלבה על ידי ריאל מדריד. בעונת 2011/12, הגיעה הקבוצה עד לגמר היורוקאפ, אך הפסידה לקבוצת חימקי מוסקבה 68-77. בעונת 2013/14 זכתה ולנסיה ביורוקאפ לאחר ניצחון 80-67 במשחק הראשון, ו85-73 במשחק השני. בעונת 2015/2016 סיימה במקום השלישי. 

בעונת 2016/1017 זכתה באליפות הראשונה בתולדותיה לאחר ניצחון 3–1 על ריאל מדריד בסדרת הגמר.

בעונת 2018/2019 זכתה הקבוצה ביורוקאפ בפעם הרביעית והעפילה ליורוליג.

אולם הבית של המועדון הוא פואנטה דה סן לואיס אשר מכיל 8,500 מקומות ישיבה.

==סגל השחקנים בעונת ==

==תארים והישגים==
*הליגה הספרדית:
**אליפות: 2017
**מקום שני: 2003, 1996
*הגביע הספרדי:
**זכייה (1): 1998
**גמר: 2000, 2006, 2013, 2017
*גביע יול"ב/יורוקאפ:
**זכייה (4): 2003, 2010, 2014, 2019
**גמר: 2012, 2017
**חצי גמר: 2005
*גביע ספורטה:
**גמר: 1999, 2002
**חצי גמר: 2001
*הסופר קאפ הספרדי
**זכייה (1): 2017

==קישורים חיצוניים==

* 

==הערות שוליים==

*
קטגוריה:קבוצות כדורסל ספרדיות
אולימפיאדת לייק פלאסיד (1932)

אולימפיאדת החורף ה-3 נערכה מ-4 בפברואר עד 15 בפברואר 1932 בעיר לייק פלאסיד שבמדינת ניו יורק, בארצות הברית.

באולימפיאדה זו השתתפו ספורטאים מ-17 מדינות.

==מדליות==
{| border="1" cellpadding="2" cellspacing="0"
|- bgcolor="#efefef"
! מקום
! מדינה
! bgcolor="gold" | זהב 
! bgcolor="silver" |כסף
! bgcolor="CC9966" |ארד
! סה"כ 
|- bgcolor="#EFEFEF"
||1|| (מארחת) 
||6||4||2||12
|-
||2|| 
||3||4||3||10
|-
||3|| 
||1||1||5||7
|-
||4|| 
||1||2||0||3
|-
||5|| 
||1||1||1||3
|-
||6||
||1||1||0||2
|-
||7|| 
||1||0||0||1
|-
||8|| 
||0||1||0||1
|-
||9|| 
||0||0||2||2
|-
||10|| 
||0||0||1||1
|-
|- bgcolor=lightgray
| || || || || || 
|-
!colspan="2"|סך הכל
!14!!14!!14!!42
|}

==ראו גם==
* יהודים באולימפיאדת לייק פלאסיד

==קישורים חיצוניים==

* 
* 
* [https://web.archive.org/web/20060208014439/http://www.aafla.org/6oic/OfficialReports/1932/1932w.pdf משחקים אולימפיים בלייק פלאסים]

1932
קטגוריה:1932 בספורט
קטגוריה:מדינת ניו יורק: ספורט
קטגוריה:1932 בארצות הברית
לייק פלאסיד
קטגוריה:אולימפיאדת לייק פלאסיד (1932)
הנריק הרינייבסקי

"[[כרתליס דדה" ("אם גאורגיה"), תיאור בצורת צלמית של האישה הגאורגית על ידי הנריק הרינייבסקי]]
הנריק הרינייבסקי (בגאורגית: ჰენრიხ ჰრინევსკი, הֶנריך הרינֶבסקי, ברוסית: Генрих Викторович Гриневский; 22 בנובמבר 1869 – 4 במרץ 1938) היה צייר פולני-גאורגי, גרפיקאי, מאייר הידוע גם כאיש-אקדמיה בתחום האדריכלות הגאורגית המסורתית ומחנך. נעצר והוצא להורג במהלך הטיהורים הגדולים של סטלין, ורוב יצירותיו המקוריות הושמדו.

==ביוגרפיה==

הרינייבסקי נולד כבן לפטריוט פולני גולה במערב גאורגיה, בעיר כותאיסי, שהייתה באותם ימים חלק מהאימפריה הרוסית (פלך כותאיסי של מלכות המשנה של הקווקז). בין השנים 1895-1898 הוא למד אדריכלות בפירנצה וקארלסרוהה. בשנת 1898 הוא התיישב בטביליסי שם צייר ולימד. בתקופת העצמאות הקצרה של הרפובליקה הדמוקרטית של גאורגיה, בין השנים 1918-1921, הוא ניהל את בית הספר לאומנויות של טביליסי, ועזר להפיכתה לאקדמיה הגאורגית לאומנויות יפות. בשנת 1922 הוא מונה לפרופסור במוסד, ולאחר מכן בשנת 1927 הוא מונה לתפקיד סגן רקטור האקדמיה. 

באותם ימים היה הרינייבסקי מעורב בכל פרויקט תרבותי גדול; הוא היה חלק ממקימי מוזיאון ההיסטוריה של טביליסי והיה חבר בוועדה מיוחדת שפעלה להגן על המורשת התרבותית הגאורגית. הוא לימד פולקלור ואדריכלות כנסייתית והפיק אלבום של אקוורלים בשם "אדריכלות עתיקה של גאורגיה", וניתוח כולל של הלבוש המסורתי הגאורגי וספר לימוד על נקודות המבט החד־ממדיות ותאוריות של הצללים. 

איוריו של הרינייבסקי הופיעו בקביעות בעיתונות הגאורגית ובמהדורות של סופרים גאורגים מובילים, במיוחד איליה צ'בצ'בדזה. הוא גם יצר את הקיר עם ציורי הדמויות הדתיות שבכנסיית כשוותי. הוא היה מעורב בפרויקט משותף של הקמת מבנה בנק האצולה הגאורגי (כיום משמש המבנה את ספריית הפרלמנט הלאומית של גאורגיה). הוא התנגד לתוכנית הרפורמות האידאולוגיות באקדמיה לאומנויות שקידמו השלטונות הסובייטים. בשנת 1937, בתקופת הטיהורים הגדולים, הוא נעצר והוצא להורג בירייה. הסטודיו של נהרס בידי אנשי הנ.ק.ו.ד., וחלק גדול מעבודתו אבד ללא תקנה.

== מקורות == 
* הנרייקה ג'סטינסקה (2001), "אמנים פולנים בגאורגיה, תערוכת קטלוג טביליסי", (או ), אנגלית, פולנית וגאורגית 
* [http://www.nplg.gov.ge/index.php?lang_id=GEO&sec_id=254 ההיסטוריה של ספריית הפרלמנט הלאומית של גאורגיה], באתר הספרייה, בגאורגית

==קישורים חיצוניים== 

קטגוריה:ציירים גאורגים
קטגוריה:ציירים פולנים
קטגוריה:קורבנות הטיהורים הגדולים
קטגוריה:פולנים שנולדו ב-1869
קטגוריה:נפטרים ב-1938
חינוך בממלכה המאוחדת

בממלכה המאוחדת קיימות ארבע מערכות חינוך נפרדות: 
* מערכת החינוך באנגליה
* מערכת החינוך בוויילס
* מערכת החינוך בסקוטלנד
* מערכת החינוך בצפון אירלנד

ארבע מערכות החינוך דומות אחת לשנייה אבל קיימים הבדלים במבנה ובתכנים, הנקבעים על ידי פקידות מקומית בכל אחד מחלקי הממלכה המאוחדת ומושפעים גם מן העובדה שמערכת החינוך מופרטת בחלקה. באופן כללי, מתמקדות מערכות החינוך של אנגליה, צפון אירלנד וויילס בהקניית התמחות בנושאים מסוימים; בעוד שמערכת החינוך הסקוטית מעדיפה הקניית ידע כללי. סקוטלנד הייתה למדינה הראשונה בעולם שהכניסה לתוכנית הלימודים שיעורי חובה על הקהילה הגאה.<ref></ref><ref></ref> 

קיימת בבריטניה חובת חינוך ילדים, אך לא קיימת חובת התייצבות בבתי ספר, וקיים – אם כי לא מאוד נפוץ – חינוך ביתי וחינוך מרחוק.<ref></ref> באנגליה, ויילס וצפון אירלנד, מתחילים ילדים ללמוד בגיל חמש; בסקוטלנד בין גיל ארבע וחצי לגיל חמש וחצי; ובכל ארבעת האזורים חלה חובת החינוך על קטינים עד גיל 16. 

חינוך על-יסודי קיים מגיל 11. קיימים בתי ספר תיכוניים ציבוריים מקיפים (Comprehensive School); בתי ספר תיכוניים עיוניים ציבוריים (Grammar School); ואפשרות לחינוך עצמאי (Independent School) ופרטי (הקרוי בבריטניה דווקא Public School).<ref></ref>

סיום בית הספר התיכון הוא בגיל 17 בסקוטלנד ובגיל 18 בשאר חלקי הממלכה המאוחדת. האוניברסיטאות בממלכה המאוחדת הן ברובן ציבוריות, למעט אוניברסיטת בקינגהאם, שבה לא קיימת השתתפות ציבורית וממשלתית בעלות שכר הלימוד. 

== חינוך יהודי == 
מסקר שפורסם בינואר 2008, עלה כי 60% מיהדות הממלכה המאוחדת מעדיפה להקנות לילדיה חינוך יהודי, בבתי ספר פרטיים-עצמאיים או בבתי ספר המשתייכים לעמותות.<ref></ref> בממלכה המאוחדת 93 בתי ספר יהודיים, מרביתם באנגליה; מהם 48 מקנים חינוך יסודי, 24 הם בתי ספר תיכון והשאר משלבים חינוך ייסודי ותיכוני.

==ראו גם==

==קישורים חיצוניים==

==הערות שוליים==

*
ארדביל

ארדביל (בפרסית: اردبیل, באזרית: Ərdəbil, ) היא עיר בצפון-מערב איראן ובירת המחוז הקרוי על שמה. העיר מרוחקת כ-25 ק"מ מהגבול עם אזרבייג'ן, כ-70 ק"מ מחוף הים הכספי וכ-176 ק"מ צפון-מזרחית לתבריז. על פי מפקד האוכלוסין האחרון של איראן שנערך בשנת 2016 התגוררו בארדביל 529,374 בני אדם, רובם אזרים.

במקום נערך בשנת 730 קרב ארדביל בו ניצחו הכוזרים את הצבא הערבי-מוסלמי.

מתחם הקבר והמרכז הסופי של שייח' סאפי א-דין בעיר הוכרזו בשנת 2010 כאתר מורשת עולמית.

==קישורים חיצוניים==

* 

קטגוריה:איראן: ערים
קטגוריה:פרובינציות איראן: ערי בירה
מסה (אריזונה)

מסה (מספרדית: Mesa, "שולחן") היא עיר במחוז מריקופה שבמדינת אריזונה - ארצות הברית. העיר היא השלישית בגודלה במדינה, והיא נחשבת לפרבר של פיניקס. פיניקס, מסה ופרבריהן יוצרות יחד אזור מטרופוליטני ענק, שמבחינת שטחו הוא מדורג כ-28 בעולם.

מסה ממוקמת על רמה שטוחה, שגובהה הממוצע הוא 378 מטר מעל פני הים. עובדה גאוגרפית זו היא שנתנה לעיר את שמה, שכן "Mesa" בספרדית פירושה "הר שולחן". שטחה של העיר על פי מדידות רשמיות הוא 324.2 קמ"ר, מתוכם 0.6 קמ"ר הם מים והשאר יבשה.

אוכלוסייתה של מסה נאמדה בשנת 2006 בכ-460,000 נפש. בכך היא מקדימה ערים אמריקניות ידועות יותר, כקליבלנד, מיאמי וסנט לואיס. על פי עתודות הקרקע שלה, עשויה אוכלוסיית העיר לגדול עד כדי 630,000 נפש.

למרות מספר התושבים הגדול, מתפקדת מסה בעיקר כעיר שינה. שכונותיה אינן עשויות מקשה אחת. חלקן בתהליך של שקיעה וניוון, וחלקן בתנופת בינוי ופיתוח מתקדמים.

==היסטוריה==
הידיעות הקדומות ביותר על פעילות אנושית באזור, מתוארכות בערך לשנת 1 לפנה"ס. על פי המשוער, חיו באזור באותה עת בני השבטים האינדיאניים הוהוקם ופימה, שהפכו את המדבר הצחיח למקום חי וצומח, בעזרת תעלות השקיה נרחבות שחפרו. התנחלויות אלו נמשכו כמעט ללא שינוי עד הכיבוש הספרדי, במהלכו ולאחריו הגיעו לאזור חיילים ומיסיונרים נוצריים.

במאה התשע עשרה החלו להתיישב באזור קהילות מורמוניות ונוצריות אחרות. קהילות אלו, שמנהיגן היה דניאל ובסטר ג'ונס, ייסדו בשנת 1877 את ההתיישבות להי (Lehi), בשנת 1878 התפלגו חלק מבני הקהילה מקבוצתו של ג'ונס וייסדו בסמוך את העיר מסה. במשך הזמן הגיעו תושבים נוספים מאזורים אחרים והעיר הלכה והתפתחה.

עד היום מהווים המורמונים כעשרה אחוזים מתושבי מסה.

==חינוך==
במסה קיימת רשת חינוכית ציבורית, המשרתת את רוב האוכלוסייה. בעיר נמצא גם קולג' קהילתי, הגדול במחוז מריקופה, ולומדים בו מעל 22,000 סטודנטים. הפוליטכניון של אוניברסיטת המדינה של אריזונה ממוקם אף הוא בעיר, ולומדים בו כ-6,000 סטודנטים לימודי הנדסה ומדעים מדויקים.

==ערים תאומות==
מסה כרתה ברית ערים תאומות עם חמש ערים אחרות בעולם:
* 
* 
* 
* 
* 

==קישורים חיצוניים==

* 
* 

קטגוריה:אריזונה: ערים
קטגוריה:יישובים שהוקמו ב-1878
קח את עיניי

קח את עיניי (בספרדית: Te doy mis ojos) הוא סרט דרמה ספרדי משנת 2003 בבימויה של איסיאר בויאין העוסק באלימות בתוך המשפחה. הסרט קיבל שבחים רבים על יכולת הצגת הנושא תוך הימנעות מקלישאות וסטריאוטיפים, וזכה בשבעה פרסי גויה, בין היתר פרס הסרט הטוב ביותר והבמאי הטוב ביותר לשנת 2004.

== עלילה ==
הסרט מביא את סיפורה של פילאר, אישה מוכה הבורחת עם בנה חואן מביתה ומבעלה אנטוניו בשעת לילה מאוחרת, כשרק נעלי בית לרגליה. פילאר מוצאת מקלט בבית אחותה ומתחילה בחיים חדשים, מתמודדת עם אהבתה למי שהתעלל בה ומתחבטת בשאלה אם לחזור לאנטוניו ולהאמין לו כאשר הוא מבטיח להשתנות.

העובדה שבמאית הסרט איסיאר בויאין הצליחה ליצור דמויות עגולות, מבלי לתאר את אלימותו של אנטוניו באופן חד משמעי ונחרץ מאפשרת לסרט להציג את הרבדים העמוקים הקשורים בנושא אלימותם של גברים כלפי בנות זוגן, ותורמת לתחושת האמינות שהוא יוצר.

== שחקנים ==
*לאיה מארול - פילאר
*לואיס טוסאר - אנטוניו
*קנדלה פניה - אנה
*רוסה מריה סארדה - אורורה
*קיטי מנבר - רוסה
*סרג’י קלחה - התרפיסט
*אליזבת גלבר - לולה
*ניקולס הרננדז לונה - הילד חואן

== צוות הפקה ==
*איסיאר בויאין - בימוי
*איסיאר בויאין, אליסיה לונה - תסריט
*אנחל הרננדז זויידו - עריכה
*סנטיאגו גרסיה דה-ליאניז - הפקה
*קרלס גוסי - צילום
*ויקטור מולרו - עיצוב אמנותי
*אלברטו איגלסיאס - מוזיקה

== קישורים חיצוניים ==

* [http://www.beitnoam.org.il/article_page.asp?id=73&scid=14 הסרט באתר בית נועם, למניעת אלימות במשפחה]
* [http://www.notes.co.il/yochy/7507.asp פקח את עיני], יוכי שלח
* [http://www.bananot.co.il/articles/873 הפואטיקה של הכאפה], מירנדה לב

קטגוריה:סרטי דרמה ספרדיים
קטגוריה:סרטי 2003
קטגוריה:זוכי פרס גויה: הסרט הטוב
שלדת אופניים

שלדת אופני כביש העשויה מברזל, מבית החרושת של [[גרג למונד בציריך בעיצוב קלאסי לאופני כביש]]
אופניים ששלדתם עשויה במבוק
חלקי השלדה
שלדת אופניים היא מסגרת שעליה מורכבים כלל המכלולים המשמשים לרכיבת אופניים. אליה יחוברו גלגלים, גלגלי שיניים ושרשרת, מערכות הילוכים ומעצורים, בולמי זעזועים ועוד.

==עיצוב וחומרים==
שלדות אופניים מיוצרות מחומרים רבים: באופן מסורתי, רובם של החומרים הם מתכות, אך בשנים האחרונות נוספו פולימרים חדשניים רבים. בעבר, אופניים היו עשוייום מברזל והאופניים הראשונים היו מעץ.
כיום, מרבית האופניים בעולם עשויים מכרום או אלומיניום. ככל שהתקדם שוק האופניים נוצרה דרישה לחומרים עמידים יותר וקלים יותר והיצרנים החלו לייצר שלדות מוונדיום, מטיטניום ומסקנדיום. למשך מספר שנים יוצרו אף שלדות ממגנזיום, אך כיום רוב המגנזיום נדרש לתעשיית הרכב וכמעט ואין שלדות מגנזיום. עם התקדמות המדע ופיתוח פולימרים, החלו ליצור את שלדות הקרבון (סיבי פחמן) הראשונות. שלדות אלה, העשויות מפולימר המבוסס על פחמן, הן קלות משקל וחזקות, ומבוקשות בשל כך. חיסרון של הקרבון הוא מבנה הסיבים - במקרה שישנה פגיעה באופניים הסיבים עלולים להיפרם וכל הצינור עלול לקרוס. לעיתים לא ניתן לתקן פגמים בקרבון. בשלדות המתכת, חשיבות גבוהה ניתנת לנושא הריתוך: במרבית המפעלים המודרניים נעשה הריתוך על ידי מכונה, אך קיימים עדיין מספר יצרנים אשר מקפידים על ריתוך ידני.

הדיוק בייצור שלדות הוא מהותי: שלדה שלא תוכננה ובוצעה כראוי, לא יהיה ניתן לחבר אליה את המכלולים הרבים.
סכומי כסף גדולים מושקעים במציאת חומרים מתאימים לשלדות. שלדה לאופניים עשויה להגיע עד לסכום של כ 40,000 שקלים.

==מבנה==
המבנה הקלאסי של שלדת אופניים הוא מעוין המורכב משני משולשים. מבנה זה לא השתנה במאה השנים האחרונות והוא עדיין שולט בתחום אופני הכביש.
השלדה צריכה לספק רמה מסוימת של ספיגת זעזועים מחד וקשיחות (על מנת להפוך כוח למהירות) מאידך. ככל שנגביר את ספיגת הזעזועים כך תיפגע הקשיחות והמהירות תרד. לכן, באופני כביש, השלדה היא קשיחה מאוד ואין כמעט בליעת זעזועים. באופני הרים המצב הפוך: יש בלימת זעזועים ואף מוסיפים בולמים ייעודיים לשלדה. לכן, קיימים עשרות עיצובים המנסים להגיע למצב שבו אין איבוד כוח על חשבון ספיגת הזעזועים. בכל מקרה, מנסים היצרנים להפוך את האופניים לקלים יותר, בדרך כלל על ידי יצירת שלדה קלה יותר.

בתחתית השלדה מופיע לרוב מספר השלדה, ערך המורכב מאותיות ומספרים ומזהה בלעדית את זוג האופניים ליצרן נתון, ערך זה נועד בין השאר למלחמה בגנבות האופניים. בישראל מחוז תל אביב במשטרת ישראל משתמש במספר זה.

==יצרנים==
שלדות אופניים פשוטות מאוד מיוצרות בדרך כלל במזרח הרחוק מסגסוגת פלדה הנקראת כרומולי המכילה כרום. יצרנית גדולה נוספת של שלדות אופניים היא ארצות הברית בה מיוצרות בעיקר שלדות לאופני הרים. באופן מסורתי, אופני כביש מיוצרים באירופה ומספר רוכבי עבר גדולים נותנים את שמם לבתי מלאכה ליצור שלדות עילית כדוגמת אדי מרקס וגרג למונד.

==קישורים חיצוניים==

* 

קטגוריה:חלקי אופניים
מולי שחור

מוֹלִי שחור או מוֹלִי חַד-רֹאשׁ (שם מדעי: Poecilia sphenops) הוא דג ממשפחת הגמבוזיים. קל לזהותו על פי צבעו השחור ומראהו הקטיפתי.
== מאפיינים ==
אורך גופו יכול להגיע ל-70 מ"מ. צבעו שחור קטיפתי. הזכר קטן מן הנקבה. לזכרים יש סנפיר גב גדול יותר משל הנקבה. זהו דג כלאיים, זאת אומרת נולד מזוג של שני סוגי משריצים . ישנה וריאציה של מין זה שנקרא "מולי בלון" גופו קצר יותר, גבוה יותר ועגלגל ונראה כבלון, ומכאן שמו.

המולי השחור נחשב כדג צמחוני ומרבה לאכול אצות. דגים אלו חיים בטמפרטורה של 24°C וחברותיים עם כל המינים.

כיום הם מיובאים לחנויות בכל רחבי העולם. מגדלי הדגים נמשכים אליו בשל הטיפול הקל בו, רבייתו הקלה וצבעו השחור היפה.

==גלריה==
<gallery>
Black Molly 2.jpg|מולי נקבה וזכר
Molinezje black molly.JPG|אקווריום המלא במולים שחורים
Black Molly 3 Male.jpg|זכר מולי. העיגול מקיף את הגונופודיום, איבר ההזדווגות של הזכר.
Molly3.jpg
</gallery>

== קישורים חיצוניים ==

* [https://www.fishy.co.il/fish.php?fishid=114 מולי שחור], באתר fishy
==הערות שוליים==

קטגוריה:טקסונים שתוארו בידי אשיל ולנסיין
קטגוריה:גמבוזיים
קטגוריה:דגי נוי
קטגוריה:מקסיקו: דגים
קטגוריה:דגים אאוריהלינים
קטגוריה:בעלי חיים שתוארו ב-1846
הוגו דה לאנטינס

הוגו דה לאנטינס (בפלמית: Hugo de Lantins, פעל בשנים 1420–1430), היה מלחין פרנקו-פלמי בשלהי ימי הביניים ובראשית תקופת הרנסאנס. הוא היה פעיל באיטליה, בייחוד בוונציה, וכתב הן מוזיקת קודש והן מוזיקה חילונית; אפשר שהיה קרוב משפחה של ארנולד דה לאנטינס, עוד מלחין שהיה פעיל באותה תקופה באותה אזור.

== חייו ==
לא הרבה ידוע על חייו, פרט שהיה כנראה בוונציה בשנות ה-20' של המאה ה-15, כיוון שכתב מוזיקה טקסית לדוכס פרנצ'סקו פוסקארי והמוזיקה שלו גם הופיעה בכמה קבצים מאותה עיר. מסתבר, שכתב מוזיקה לכלולות קליאופה מלאטסטה ותיאודור פאלאיולוגוס, נסיך ספרטה, בשנת 1421, הואיל ופרטים סביבתיים מדויקים מופיעים בטקסט למוזיקה. כמעט ודאי, שהיה מוכר לדופאי, כיוון ששני המלחינים כתבו מוזיקה בכמה מקרים לאותם אירועים עצמם ודופאי הזכיר אותו בטקסט לאחת היצירות שחיבר במהלך שהייתו ברימיני עם משפחת מלאטסטה (1420-1424).

המוזיקה של הוגו מתקדמת מזו של ארנולד ועושה שימוש באימיטאציה, שתהיה לתחבולה המוזיקלית השכיחה למשך מאה השנים הבאות ומעלה; לאמיתו של דבר, אימיטאציה שכיחה במוזיקה של הוגו דה לאנטינס יותר מבזו של כל מלחין אחר מראשית המאה ה-15. רוב יצירותיו כתובות לשלושה קולות, אם כי מדי פעם הוסיף קול רביעי.

כמה חלקי מיסות שרדו, אבל אף לא מיסה אחת שלמה; כמו כן שרדו חמישה מוטטים, אחד מהם איזריתמי. במחלקת המוזיקה החילונית כתב הרבה רונדו, כולם בצרפתית, כמו גם אי-אילו באלאטה באיטלקית (ככל הנראה לכלולות המלכותיות של משפחת מלאטסטה).

==מראי מקום וקריאה נוספת==
<div style="direction: ltr;">
* ____ and J. Michael Allsen. "Lantins, de: (5) Hugo de Lantins", Grove Dictionary of Music and Musicians|Grove Music Online, ed. L. Macy (accessed January 6 2005), [http://www.grovemusic.com/ grovemusic.com] (subscription access).
* Gustave Reese, Music in the Renaissance. New York, W.W. Norton & Co., 1954. 
</div>
* --- ו-ג'. מייקל אולסן. "הוגו דה לאנטינס", "מילון גרוב המקוון למוזיקה ולמוזיקאים", עורך ל. מייסי. 
* גוסטב ריז, "מוזיקה ברנסאנס", ניו יורק, נורטון ושות', 1954.

==ראו גם==
* האסכולה הפרנקו-פלמית
* האסכולה הבורגונדית

==קישורים חיצוניים==

קטגוריה:מלחינים פרנקו-פלמים
קטגוריה:מלחינים מימי הביניים
קטגוריה:מוזיקה של ימי הביניים
קטגוריה:מלחינים מתקופת הרנסאנס
קטגוריה:מלחינים מהמאה ה-15
קטגוריה:נפטרים ב-1420
איי דחלק

מפת הארכיפלג
איי דחלק מהחלל
איי דהלכּ הם ארכיפלג הנמצא בים סוף, לא הרחק מהעיר מאסאווה, המהווים חלק מאריתריאה. בארכיפלג ישנם שני איים גדולים בנוסף ל-124 איים קטנים יותר. הארכיפלג היה ידוע לרומאים בשם "דגת הפנינה" בגלל הפנינים הרבות המצויות בו. רק ארבעה מהאיים מיושבים, והמאוכלס ביותר הוא דחלק כאביר שהוא גם האי הגדול ביותר. תושבי האי דוברים שפה המיוחדת לאזור הנקראת דחלקית המשתייכת למשפחת השפות שמיות.

== היסטוריה ==
החוקר האנטינגפורד, מזהה עם דחלק את האיים הנקראים "אליו" ב"פֶריפְּלוּס הים האריתראי" (פריפלוס - קובץ הוראות שיוט), אשר היוו מקור לשריון צבים. לפי ההיסטוריון אדוארד אולנדורף תושבי דחלק היו הראשונים במזרח אפריקה שהתאסלמו ומספר כתובות בכתב כופי מצביעות על כניסה של תרבות ערבית לאזור. במאה ה-7 מדינה אסלאמית הוקמה בארכיפלג, אך נכבשה על ידי תימן, ויותר מאוחר על ידי האימפריה האתיופית. לאחר מכן הייתה תחת שליטתם של ממלכות האימפריה האתיופית האוטונומיות כגון מדיר בהר, ובסופו של דבר נכבשו האיים על ידי האימפריה העות'מאנית ב-1559 והיו תחת שלטונו של הפחה של עיר הנמל סואכין.

בסוף המאה ה-19 האיים נהפכו לחלק מקולונית אריתריאה שהקימו האיטלקים ב-1890. בתקופה זו היו האיים לבתי מאסר של הצבא הקולוניאלי האיטלקי. בעקבות עלייתה של החונטה הצבאית האתיופית ושיתוף הפעולה האתיופי-סובייטי באיים הוקם בסיס צבאי של ברית המועצות. במלחמת העצמאות של אריתריאה נכבשו האיים על ידי ארגון השעביה יחד עם שאר אריתריאה ואתיופיה איבדה את שליטת באיים. בעקבות הכרזת העצמאות של אריתריאה ב-1993 היו האיים לחלק מהמדינה.

בשנת 2012 דווח בארצות הברית כי ישראל מחזיקה בסיס צבאי (מעגן) באיים.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אריתריאה: גאוגרפיה
דחלק
דחלק
דחלק
B3

אולם המסחר בבורסת סאו פאולו
B3 (בפורטוגזית: B3 - Brasil Bolsa Balcão S.A; בעבר: Bovespa או Bolsa de Valores de São Paulo) היא בורסה לניירות ערך הפועלת בעיר סאו פאולו שבברזיל. 80% מנפח המסחר בשוק ניירות הערך באמריקה הלטינית מתנהל בבורסת סאו פאולו.

ב-8 במאי 2008 התמזגו הבורסה לניירות ערך של סאו פאולו (Bovespa) והבורסה הברזילאית לסחורות ולעסקאות עתידיות (BM&F), ושמן המשותף כעת הוא "BM&F Bovespa".

בורסה זו קשורה לכל בורסות ניירות הערך בברזיל, ביניהן גם הבורסה לניירות ערך של ריו דה ז'ניירו (Boverj), בה נסחרות איגרות חוב ממשלתיות בלבד. האינדקס החשוב במסחר בבורסת סאו פאולו הוא אינדקס iBovespa, המשקלל 50 מניות מובילות. בין חברות מובילות אלה - אמבראר, יצרנית מטוסים ברזילאית, שלישית בגודלה בעולם; ופטרוברז, חברת הנפט הברזילאית, מובילה עולמית בתחום קידוחים עמוקים באוקיינוס, שבסוף שנת 2007 איתרה כיסי נפט נרחבים למול חופי ריו, העשויים להפוך את ברזיל ליצואנית נפט מסדר גודל של סעודיה או ונצואלה.

נכון לאוקטובר 2022, נסחרו בבורסת סאו פאולו 475 חברות. ב-7 ליוני 2021, עם תום יום המסחר, הגיע אינדקס iBovespa לשיא של 130,776 נקודות.

בבורסה בסאו פאולו נסחרות חברות ישראליות בודדות כמו גזית גלוב

==קישורים חיצוניים==

* 

==הערות שוליים==

קטגוריה:סאו פאולו
קטגוריה:ברזיל: כלכלה
סאו פאולו
מריסה טומיי

מריסה טומיי (באנגלית: Marisa Tomei; נולדה ב-4 בדצמבר 1964) היא שחקנית קולנוע, טלוויזיה ותיאטרון אמריקאית. זוכת פרס אוסקר לשחקנית המשנה הטובה ביותר על תפקידה בסרט "בן דודי ויני".

== ביוגרפיה ==
טומיי נולדה בברוקלין, ניו יורק שבארצות הברית, בת לפטרישיה, מורה לאנגלית, ולגארי, עורך דין. יש לה אח צעיר ממנה. טומיי גדלה בשכונת מידווד בברוקלין. הוריה, שהיו חובבי תיאטרון, לקחו אותה לראות מחזות בברודוויי, והיא נשבתה בקסמי הבמה והחליטה שהיא רוצה קריירה כשחקנית. לאחר שסיימה את לימודי התיכון, למדה שנה אחת באוניברסיטת בוסטון, ואז עברה ללמוד באוניברסיטת ניו יורק ב-1983, לאחר שקיבלה תפקיד באופרת הסבון "כשהעולם מסתובב ".

לאחר השתתפותה בסדרה "כשהעולם מסתובב " ב-1984, בשנת 1987 קיבלה טומיי תפקיד בסדרה הקומית "עולם אחר", והתארחה בסדרת הדרמה "התרוצצות " ברשת CBS, בכיכובה של פרנסס מקדורמנד. פריצת הדרך בקריירה שלה הייתה ב-1992 בסרט "בן דודי ויני", לצד ג'ו פשי, שעליו זכתה בפרס האוסקר לשחקנית המשנה הטובה ביותר. היא קיבלה מועמדות נוספת לאוסקר, וכן לפרס גלובוס הזהב, על תפקיד המשנה שלה בסרט "בחדר המיטות". לאורך השנים טומיי הופיעה גם לא מעט בתיאטרון, כולל תפקידים ראשיים בברודוויי וב"אוף ברודוויי". ב-1994 הופיעה בתפקיד הראשי במחזה "סלאבים!", שנכתב על ידי המחזאי האמריקאי-יהודי טוני קושנר, בתיאטרון בניו יורק.

ב-1996 הופיעה טומיי בתפקיד אורח בסדרה "סיינפלד", שם גילמה את עצמה בפרק הכפול "הקאדילק". כמו כן התארחה בסדרה "משפחת סימפסון", שם גילמה כוכבת קולנוע שמתאהבת בנד פלנדרז. ב-2005 השתתפה בקמפיין פרסומי של מותג האופנה "Hanes ", לצד סלבריטאים נוספים כגון מייקל ג'ורדן, ג'ניפר לאב יואיט ומת'יו פרי.

ב-2006 שיחקה בעונה השלישית של הסדרה "שירות הצלה", בתור אנג'י, גרושתו של ג'וני. ב-2007 היא שבה אל המסך הגדול, בסרטו של הבמאי סידני לומט "לפני שהשטן יידע", לצד פיליפ סימור הופמן ואית'ן הוק. תפקידה זה זכה לתשומת לב מיוחדת, בשל סצינות הסקס בעירום של טומיי עם הופמן והוק, לראשונה בקריירה שלה.
ב-2008 שיחקה מריסה בסרט "המתאבק" לאור ההצלחה של הסרט הייתה מריסה מועמדת לפרס האוסקר. תפקיד זה היה משמעותי עבורה כאשר היא שיחקה חשפנית.

בשנת 2015 שיחקה במספר פרקים בעונה השנייה של סדרת הדרמה "אימפריה" ברשת "פוקס", בכיכובם של טראג'י פ. הנסון וטרנס הווארד.

ב-2016 טומיי לוהקה בתור הדודה מיי של פיטר פארקר בסרטי היקום הקולנועי של מארוול, היא השתתפה ב"קפטן אמריקה: מלחמת האזרחים" ולאחר מכן ב-2017 בסרט "ספיידרמן: השיבה הביתה".בשנת 2019 השתתפה בסרט ספיידרמן: רחוק מהבית" ובשנת 2021 השתתפה ב"ספיידרמן: אין דרך הביתה". 

כשהקריירה שלה החלה להמריא, היא הפסיקה את לימודיה האקדמיים. עם זאת, בהמשך דרכה, קיבלה תואר לשם כבוד מאוניברסיטת בוסטון.

== פילמוגרפיה נבחרת ==
=== קולנוע ===

=== טלוויזיה ===

== קישורים חיצוניים ==

* 

קטגוריה:ניו יורק: אישים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:זוכי אוסקר: שחקנית המשנה הטובה
קטגוריה:זוכי אוסקר: שחקן המשנה הטוב
קטגוריה:אל-הוריות אמריקאיות
קטגוריה:אל-הוריים אמריקאים
קטגוריה:בוגרות אוניברסיטת בוסטון
קטגוריה:בוגרי אוניברסיטת בוסטון
קטגוריה:אמריקאיות שנולדו ב-1964
קטגוריה:אמריקאים שנולדו ב-1964
גונזלו קסטרו

גונזלו "גונזו" קסטרו רנדון (בספרדית: Gonzalo "Gonzo" Castro Randón; נולד ב-11 ביוני 1987 בוופרטל) הוא כדורגלן גרמני ממוצא ספרדי המשחק בעמדת הקשר.

==מועדונים כשחקן==

קסטרו שיחק במועדוני נוער אזוריים ובגיל 12 עבר לשחק בקבוצת הנוער של לברקוזן.
בתחילת עונת 2004, בגיל 17, עלה לסגל של הקבוצה הבוגרת ושיחק כבר בעונתו הראשונה.

ב-24 במאי 2015 חתם קסטרו על חוזה ל-4 עונות בבורוסיה דורטמונד תמורת 11 מיליון יורו שעברו לקבוצתו הקודמת, באייר לברקוזן.

ב-29 ביוני 2018 חתם קסטרו בשטוטגרט לשלוש שנים.

==נבחרת לאומית==
לקסטרו הייתה אפשרות לבחור האם לשחק בנבחרת הגרמנית או בנבחרת הספרדית והוא החליט לייצג את המדינה בה נולד.

קסטרו שיחק גם בנבחרת הצעירה של גרמניה באליפות אירופה לנבחרות צעירות בשנת 2006. שיחק לראשונה במדי הנבחרת הבוגרת במשחק ידידות נגד נבחרת דנמרק ב-28 במרץ 2007.

==קישורים חיצוניים==

קטגוריה:כדורגלנים גרמנים
קטגוריה:מגני כדורגל גרמנים
קטגוריה:כדורגלני באייר לברקוזן
קטגוריה:כדורגלני בורוסיה דורטמונד
קטגוריה:כדורגלני שטוטגרט
קטגוריה:כדורגלני נבחרת גרמניה
קטגוריה:כדורגלני ארמיניה בילפלד
קטגוריה:גרמנים שנולדו ב-1987
כריסטיאן פאנדר

כריסטיאן פאנדר (בגרמנית: Christian Pander; נולד ב-28 באוגוסט 1983 במינסטר) הוא כדורגלן עבר גרמני ששיחק בעמדת המגן השמאלי. פאנדר שיחק לאורך רוב הקריירה שלו בשאלקה 04 ובהנובר 96, וערך שתי הופעות במדי נבחרת גרמניה בשנת 2007. פאנדר סבל לאורך הקריירה מפציעות רבות.

==קריירת מועדונים==
פאנדר גדל בקבוצת הנוער של שאלקה 04, והחל לשחק בקבוצת המילואים בשנת 2003. באוגוסט 2004 ערך את הופעת הבכורה בקבוצה הבכירה, במשחק הבונדסליגה מול ורדר ברמן, בו הפסידה שאלקה בתוצאה 1-0. פאנדר שיחק בשאלקה 04 עד לשנת 2011, הן בקבוצה הבכירה והן בקבוצת המילואים, אך הרבה לסבול מפציעות, ובגינן החמיץ הן את עונת 2005/06 והן את עונת 2009/10 במלואן. בעונת 2010/11 זכה עם שאלקה 04 בגביע הגרמני, אך לא שיחק בגמר בו ניצחה שאלקה את דיסבורג בתוצאה 5-0. בקיץ 2011 עבר פאנדר להנובר 96. פאנדר שיחק במועדון עד לשנת 2015 אך לא באופן סדיר עקב הפציעות, וצבר 63 הופעות במשך ארבע עונות. בתום עונת 2015 לא הוארך חוזהו של פאנדר בהאנובר, והוא הפך לשחקן חופשי. בשלהי 2016 הודיע פאנדר על פרישה ממשחק פעיל, מאחר שלטענתו סבל מבעיות בריאותיות שלא איפשרו לו להמשיך לשחק כדורגל.

==קריירה בינלאומית==
בהופעת הבכורה שלו במדי נבחרת גרמניה ב-22 באוגוסט 2007 נגד נבחרת אנגליה, כבש פאנדר שער בבעיטה חזקה מ-33 מטר. גרמניה ניצחה במשחק זה בתוצאה 2-1. פאנדר הופיע פעם נוספת במדי הנבחרת בשנה זו, בניצחון 2-0 על נבחרת ויילס במוקדמות יורו 2008, ומאז לא לבש יותר את המדים הלאומיים.

==תארים==
עם שאלקה 04:
* הגביע הגרמני: 2010/11

== קישורים חיצוניים ==

קטגוריה:כדורגלנים גרמנים
קטגוריה:מגני כדורגל גרמנים
קטגוריה:כדורגלני שאלקה 04
קטגוריה:כדורגלני הנובר 96
קטגוריה:כדורגלני נבחרת גרמניה
קטגוריה:גרמנים שנולדו ב-1983
מיכאיל אחמטלי

מיכאיל אחמֶטֶלי (בגאורגית: მიხეილ ახმეტელი; 1895-1963) היה מהגר, איש אקדמיה, מומחה לחקלאות סובייטית ולזמן מה גם ראש מכון מכון ואנזה, מכון מחקר בניהול האס אס שליד המוסד ללימודי ברית המועצות בגרמניה הנאצית. 

== ביוגרפיה ==
אחמטלי נולד בבורג'ומי שבדרום-מרכז גאורגיה, שהייתה באותם ימים חלק מהאימפריה הרוסית (פלך טביליסי של מלכות המשנה של הקווקז). בין השנים 1915-1917, הוא למד באוניברסיטת חרקוב ובשנת 1919, היה בחסות הממשלה המנשביקית של הרפובליקה הדמוקרטית של גאורגיה כאשר המשיך את לימודיו באוניברסיטת ינה. פלישת הצבא האדום לגאורגיה של 1921 מנעה ממנו מלחזור למולדתו, ובשנת 1925 הוא סיים את הדוקטורט באוניברסיטה הגרמנית ושנה לאחר מכן הוא הצטרף למכון המזרח אירופי בברסלאו (כיום ורוצלב, בפולין). 

בשנת 1937 העביר השלטון הנאצי חלק מהמכון סמוך לברלין למכון מחקר בבעלותה, מכון ואנזה; ואחמטלי מונה למנהל המכון החדש. בתחילה הוא היה ביחסי ידידות עם אלפרד רוזנברג והשלטונות ציפו ממנו לספק חוות דעת על הכלכלה הסובייטית. תחת הפסבדונים קונסטנטין מיכאל, הוא כתב ספר על החקלאות הסובייטית ועל הקולקטיביזציה הכפויה. בשנת 1940 הוא הודח מתפקידו. במהלך מלחמת העולם השנייה, הוא שימש כמנהל הוועידה הלאומית הגאורגית שבסיסה היה בברלין, שהתמקדה בגיוס שבויי מלמה גאורגים-סובייטים ממחנות הריכוז הנאציים ללגיון הגאורגי. לאחר המלחמה, התיישב אחמטלי במינכן ועבד כפרופסור באוניברסיטת מינכן. הוא נשאר אופוזיציה לשלטון הסובייטי בגאורגיה ולקח חלק בגוש האומות האנטי בולשביקיות.

== קישורים חיצוניים == 
* [https://books.google.co.il/books?id=JNNQCgAAQBAJ&pg=PA103&lpg=PA103&dq=Bolshevik+Nations.+Akhmeteli+works+deal+with+the+history+of+Bolshevism&source=bl&ots=y9CKEQ67QA&sig=wiZA4EKlC-iJJh-0DSjhrXZr6p0&hl=iw&sa=X&ved=0ahUKEwj_0e3CqZ3XAhXIDpoKHTI5B20Q6AEIJjAA#v=onepage&q&f=false אחמטלי, מיכאיל], המילון ההיסטורי של גאורגיה, באתר גוגל ספרים 
* בקרדזה לשה, [http://www.nplg.gov.ge/culture/kultura/laSa%20baqraZe.htm#_ftnref1 גאורגים מצדדי גרמניה במלחמת העולם השנייה], באתר ספריית הפרלמנט הלאומית של גאורגיה, בגאורגית

== הערות שוליים ==

קטגוריה:מדענים גאורגים
קטגוריה:גאורגיה: היסטוריה צבאית
קטגוריה:מדענים גרמנים
קטגוריה:בוגרי אוניברסיטת חרקוב
קטגוריה:סגל אוניברסיטת מינכן
קטגוריה:ילידי 1895
קטגוריה:נפטרים ב-1963
עירית דגן

עירית לביא-דגן (נולדה ב-30 ביוני 1953) היא מדבבת ושחקנית תיאטרון ישראלית.

==ביוגרפיה==
בתחילת שנות ה-70 של המאה ה-20 שירתה בלהקת פיקוד הדרום. לאחר שירותה הצבאי למדה תיאטרון בבית הספר הגבוה למשחק "בית צבי".

בשנת 1973 השתתפה בסרט הקולנוע הישראלי "קזבלן" בו שיחקה וגם רקדה.

דגן העלתה גם הצגות ילדים רבות בשיתוף בעלה השחקן עזרא דגן: "עיגול ועוד משולש בריבוע", מאת דתיה בן-דור, "לא יאומן כי יסופר" משירי ע. הלל "בית ממכר אגדות" מאת מיכאל דק ו"עברית יפה שלי" מאת יורם טהרלב.

בחנוכה 1988 הופיעה דגן במופע מיוחד לילדים לצד בעלה עזרא דגן, וחברי להקת "הופה היי" יגאל בשן, עוזי חיטמן, יונתן מילר והשחקן אייל גפן יחד עם להקת "הכל עובר חביבי" במופע מיוחד הנקרא "מה יהיה חביבי? יהיה הופה היי!".

בנוסף, לאורך השנים דגן דיבבה דמויות במספר סדרות הנפשה מיתולוגיות, ביניהן: "נילס הולגרסון" (בתפקיד נילס הולגרסון והבן של מולי), טאו טאו" (בתפקיד קיקי), "עלילות בבאי" (בתפקיד בבאי),"גברת פלפלת" אשר שודרו לראשונה בישראל בטלוויזיה החינוכית במהלך שנות השמונים ושנות ה-90 של המאה ה-20.

בשיחה עם ירעם נתניהו, סיפרה כי במהלך עבודת הדיבוב של נילס הולגרסון, היא נצרדה וכי עצמת הקול שלה ירדה בטון וחצי.

עירית ועזרא דגן מנהלים את הפרויקט הטיפולי-חינוכי: "תיאטרון-עדות, לספר כדי לחיות", מפגש בין דורי, ניצולי שואה ותלמידי בתי ספר. הם המנחים, המטפלים, הכותבים הבמאים והמפיקים, לדגן ובעלה שלושה בנים והבכור ירון עסק אף הוא בדיבוב, ותפקידו הראשון היה מומינטרול מסדרת המומינים.

==קישורים חיצוניים==

*[http://www.edut.org.il אתר פרויקט "תיאטרון עדות"]

==הערות שוליים==

קטגוריה:מדבבות ישראליות
קטגוריה:מדבבים ישראלים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:בוגרות תיכון אזורי רמלה-לוד
קטגוריה:בוגרי תיכון אזורי רמלה-לוד
קטגוריה:בוגרות בית צבי
קטגוריה:בוגרי בית צבי
קטגוריה:חברות להקת פיקוד הדרום
קטגוריה:חברי להקת פיקוד הדרום
קטגוריה:ישראליות שנולדו ב-1953
קטגוריה:ישראלים שנולדו ב-1953
ג'ונתן ליטל

ג'ונתן ליטל (Jonathan Littell; נולד ב-10 באוקטובר 1967 בניו יורק) הוא סופר אמריקני–צרפתי ממוצא יהודי המתגורר בברצלונה.

ידוע בזכות ספרו "נוטות החסד" (Les Bienveillantes), המתאר בגוף ראשון את קורותיו של איש אס אס בדיוני, שנמנה עם מבצעי מעשי הזוועה של הנאצים במהלך השואה. הספר זכה בפרסים ספרותיים חשובים, ועורר פולמוס במקומות בהם פורסם.

==חייו==
ליטל הוא בנו של כותב ספרי המתח (בצרפתית) רוברט ליטל . הורי הוריו היו יהודים שהיגרו מפולין לארצות הברית, בסוף המאה ה-19. ליטל רואה במוצאו רק "רקע היסטורי". משפחתו של ליטל הגרה לצרפת כאשר היה בן 3. בגיל 13 שב לארצות הברית, אך בגיל 16 שב לצרפת להשלמת לימודי תעודת הבגרות (baccalauréat) שלו. סיים תואר ראשון ב-1989 ובאותה שנה פרסם ספר מדע בדיוני, המתרחש בקטקומבות בפריז בשם "Bad Voltage". הספר יצא לאור באנגלית, ונכשל. בשנת 2006 פרסם ספר עיון העוסק במנגנוני המודיעין של הפדרציה הרוסית.

בין 1994 ל-2001 עבד ליטל בארגונים הומניטריים בינלאומיים כנגד הרעב. בינואר 2001 הוביל צוות של ארגון "הפעולה כנגד הרעב" בצ'צ'ניה, שם נפל צוותו קרבן למארב, במהלכו נפצע ליטל וחברו לצוות, קני גלוק מארגון רופאים ללא גבולות, נחטף.

בשנת 2006 יצא לאור בצרפת, בצרפתית, ספרו נוטות החסד. הספר זכה להצלחה גדולה ומיידית ואף גרם לכך שלליטל תוענק אזרחות צרפתית, בזכות תרומה "לתהילתה של צרפת", אף שליטל עצמו מתגורר רוב הזמן בברצלונה.

בראיון שהעניק עם יציאתו לאור של תרגום עברי לספרו "נוטות החסד", מתח ליטל ביקורת על מדינת ישראל, והשווה את יחסם של חיילי צה"ל לפלסטינים ליחסם של הגרמנים ליהודים בתקופה שלפני מלחמת העולם השנייה.

==נוטות החסד==

"נוטות החסד", ספר שאורכו (בגרסת המקור הצרפתית) כ-900 עמודים, מתאר בגוף ראשון את סיפורו של קצין אס אס בדיוני בשם מקס אואה, המשרת בחזית המזרח במלחמת העולם השנייה ומשתתף באופן פעיל בפעולות השמדה והרג שונות, בעיקר של יהודים. ליטל עצמו מעדיף להתייחס לפעולות ההרג בשם "מדיניות ההשמדה הנאציונל-סוציאליסטית" וזאת בשל כך "שהיא כוללת גם את השמדת ההומוסוקסואלים, הצוענים, הנכים ועוד שורה של מיעוטים". חייו הפרטיים של אואה מתוארים בפירוט רב. אואה, הומוסקסואל, המתאר בפירוט רב את יחסיו עם גברים, מעיד על עצמו כי קיים גילוי עריות עם אחותו. במהלך הספר מבצע אואה פשעים רבים, בנוסף להשתתפותו בפעולות ההרג במסגרת האס אס. בין היתר רוצח אואה את אמו ואת אביו החורג, את אחד ממאהביו, ואת ידידו הטוב ביותר.

עם צאתו לאור (2006), זכה הספר להצלחה מסחרית וביקורתית גדולה בצרפת, אך עורר גם פולמוס חריף, שהתעצם כאשר יצא לאור גם בגרמנית. בששת השבועות הראשונים לאחר הוצאתו לאור, נמכר הספר בצרפת ב-280,000 עותקים, ובאותה שנה זכה בפרס גונקור וב"פרס הגדול לרומן של האקדמיה הצרפתית". לצד השבחים הרבים להם זכה, ספג הספר ביקורות חריפות.

הספר תורגם לשפות שונות, בהן אנגלית (הוצאת הרפר וקולינס, 2008). תרגום לעברית יצא בהוצאת כנרת, זמורה ביתן, דביר, בשנת 2008, מלווה בחוברת בת 91 עמודים בשם "הפולמוס" בה מסביר ליטל את כתיבתו, ומנסה להגן על הספר מפני מבקריו.

==קישורים חיצוניים==

* 
* 
* 
* 

מכּתביו:
* 
* 
* 
* 
* 
* 

== הערות שוליים ==

קטגוריה:ניו יורק: אישים
קטגוריה:סופרים יהודים אמריקאים
קטגוריה:סופרים יהודים צרפתים
קטגוריה:זוכי פרס גונקור
קטגוריה:בוגרי אוניברסיטת ייל
קטגוריה:סופרי מדע בדיוני יהודים
קטגוריה:סופרי מדע בדיוני אמריקאים
קטגוריה:סופרי מדע בדיוני צרפתים
קטגוריה:סופרים אקסופוניים
קטגוריה:אמריקאים שנולדו ב-1967
כנפי הרעם

כנפי הרעם (באנגלית: Thunderbirds) היא סדרת אנימציית בובות בת 32 פרקים שהופקה לטלוויזיה בין השנים 1965 עד 1966.

בעקבות הצלחת הסדרה, היא עובדה לשלושה סרטי קולנוע בשנים 1966, 1968 ו-2004 ולפרודיה בשם "צוות אמריקה" בשנת 2004.

בשנת 2015 נוצר אתחול בהנפשה תלת־ממדית שנקרא "כנפי הרעם בפעולה" ושודר בדיבוב לעברית בערוץ הילדים.

בישראל שודרה הסדרה לראשונה בטלוויזיה הלימודית בתחילת שנות השבעים ובשידור חוזר בערוץ 2 באמצע שנות התשעים.

==עלילה==
עלילת הסדרה מתרחשת במהלך המאה ה-21. היא עוקבת אחר עלילותיהם של בני משפחת טרייסי, אבי המשפחה, האסטרונאוט המיליונר ג'ף טרייסי, וחמשת ילדיו: סקוט, וירג'יל, אלן, גורדון וג'ון, יחד עם המדען והמהנדס הגאון "מוח", המשרת של המשפחה פארקר, העוזר של ג'ף קיראנו ובתו היפה טינטינה. בני משפחת טרייסי, המגולמים כולם על ידי בובות, חיים באי מרוחק ונידח באוקיינוס השקט, ועובדים בארגון סודי בינלאומי המסוגל להגיע לכל נקודה ברחבי העולם ואפילו לחלל כדי להציל אנשים בעזרת כלי הרכב העתידניים שלהם.

== קישורים חיצוניים ==

* 

* [http://www.televizia.net/vb/showthread.php?t=3918 מידע רב על הדמויות והסדרה באתר טלוויזיה]

קטגוריה:הטלוויזיה החינוכית הישראלית - תוכניות רכש
קטגוריה:מכון הסרטים הבריטי: מאה תוכניות הטלוויזיה הבריטיות הטובות ביותר
קטגוריה:סדרות טלוויזיה בריטיות בכיכובן של בובות
קטגוריה:סדרות טלוויזיה בריטיות לילדים
קטגוריה:סדרות טלוויזיה בריטיות שעלו לשידור בשנות ה-1960
קטגוריה:ערוץ 2: תוכניות רכש
הקטור מלו

הֶקטוֹר מָלוֹ (בצרפתית: Hector Malot; 20 במאי 1830 – 17 ביולי,1907) היה סופר צרפתי יליד לה בויה הסמוכה לרואן. למד משפטים ברואן ובפריז, אך הפך בסופו של דבר לסופר ולמבקר ספרות.

ספרו הראשון הודפס ב-1859, ובמהלך חייו פרסם כ-70 ספרים. המפורסם שבהם (פורסם ב-1878) היה ספר הילדים "רֶמי ילד של אף אחד״ (בתרגום קודם: ״באין משפחה״ בתרגומו של רבניצקי ו"בלי משפחה" בתרגומו של י.א. הנדלזלץ), שתורגם לעברית ב-2020. הספר עוסק בהרפתקאותיו של רֶמי היתום שנמכר ויוצא למסע נדודים רב הרפתקאות ברחבי צרפת, שווייץ ואנגליה.

== קישורים חיצוניים ==

* 

* 
* [http://www.gutenberg.org/browse/authors/m#a1350 מספריו של הקטור מלו] בפרויקט גוטנברג , 
* הקטור מלו, [http://sammlungen.ub.uni-frankfurt.de/judaicaffm/content/titleinfo/2069664 באין משפחה], לעברית: י. ח. רבניצקי. בהוצאת אמנות, פרנקפורט
* 
* 
* 

קטגוריה:ערכים שבהם תבנית בריטניקה אינה מתאימה
קטגוריה:סופרים צרפתים
קטגוריה:סופרי ילדים ונוער צרפתים
קטגוריה:ילידי 1830
קטגוריה:צרפתים שנפטרו ב-1907
אוטאנס (בן סיסאמנס)

אוֹטָאנֵס בן סִיסָאמְנֵס (ביוונית: Ότανής, בלטינית: Otanes) היה מצביא פרסי, שפעל בשלהי המאה ה-6 וראשית המאה ה-5 לפנה"ס תחת שרביטו של דריווש מלך פרס.

אביו של אוטאנס היה אחד משופטי המלך הקודם, קַמְבּיסֶס, והוצא על ידו להורג משום שעיוות את הדין תמורת שוחד. ההיסטוריון היווני הרודוטוס מספר, כי "קמביסס חתך את גרונו, פשט את כל עורו, חתך את העור לרצועות ופרש אותן על הכיסא שעליו ישב סיסאמנס בזמן משפט." אחר כך מינה את אוטאנס בנו לשופט, והושיבו על כיסא זה למען יזכור "על כסאו של מי הוא יושב במשפט".

בשנת 506 לפנה"ס מונה אוטאנס למצביא אזור החוף באסיה הקטנה, במקומו של מֶגַבָּזוֹס. הוא כבש את ביזנטיון, כֵלְקֶדוֹן, אַנְטַנְדְרוֹס ולַאמְפוֹנִיוֹן, ובעזרת צי אוניות מן האי לֶסְבּוֹס כבש את האיים לֶמְנוֹס ואִימְבּרוֹס.

אוטאנס נזכר כאחד מחתני המלך דריווש ומצביאיו, שדיכא את המרד האיוני (500 – 494 לפנה"ס). לאחר המפלה בקרב סלמיס שבקפריסין (497 לפנה"ס) ושעבודו מחדש של האי, נפנו הפרסים להשבת שלטונם באסיה הקטנה. על אוטאנס ואַרְטָאפֶרְנֶס מושל סַרְדִיס הוטלה משימת כיבושן של קְלַאזוֹמֶנַאי שבאִיוֹנִיָה וקִימֶה אשר באַיוֹלִיס.

==מקורות==
* הרודוטוס. היסטוריה. תרגמו וכתבו מבואות: בנימין שימרון ורחל צלניק-אברמוביץ. פפירוס, בית ההוצאה - אוניברסיטת תל אביב, 1998.

==קישורים חיצוניים==
<div style="direction: ltr;">
* s.v. "Otanes" (2) in: Smith, W. (editor), Dictionary of Greek and Roman Biography and Mythology, 1867. Digitized copy in: [http://www.perseus.tufts.edu/hopper/text?doc=Perseus%3Atext%3A1999.04.0104%3Aentry%3Dotanes-bio-2 Perseus].
</div>
* כתבי הירודוטוס. מתורגמים מיוונית עם מבוא והערות מאת ד"ר אלכסנדר שור. 2 כרכים. ירושלים, הוצאת ראובן מס, תרצ"ה-1945. העתק דיגיטלי באתר [http://www.daat.ac.il/daat/vl/tohen.asp?id=119 "דעת"].

== הערות שוליים ==

קטגוריה:הממלכה האחמנית
קטגוריה:יוון העתיקה: היסטוריה צבאית
קטגוריה:מצביאים פרסים
המכון הטכנולוגי ההודי

מיקום שבעת המכונים הטכנולוגיים ההודים בתת-היבשת ההודית
המכונים הטכנולוגיים ההודיים (באנגלית The Indian Institutes of Technology; בראשי תיבות: IITs; בהינדי: भारतीय प्रौद्योगिकी संस्थान) הם קבוצה של שבעה מכונים עצמאיים להשכלה גבוהה בתחומי ההנדסה והטכנולוגיה, אשר נוסדו והוכרזו כ"מוסדות בעלי חשיבות לאומית" על ידי ממשלת הודו. המכונים נוסדו כדי להכשיר מדענים ומהנדסים, במטרה לפתח כוח אדם מיומן אשר יעודד את התפתחותה הכלכלית והחברתית של הודו לאחר הכרזת עצמאותה בשנת 1947.

המכונים, לפי סדר הקמתם, נמצאים בערים: קאראגפור, מומביי, צ'נאי, קאנפור, ניו דלהי, גובאהאטי ורורקי. ממשלת הודו הכריזה על כוונתה להקים תשעה מכונים נוספים במדינות שבהן עדיין לא קיים מכון טכנולוגי. חלק מן המכונים נוסדו באמצעות סיוע כספי וטכני של אונסק"ו, ממשלת גרמניה, ממשלת ארצות הברית וברית המועצות. כל אחד מן המכונים הוא מוסד עצמאי להשכלה גבוהה הקשור למכונים האחרים באמצעות מועצת המכונים הטכנולוגיים, המופקדת על ניהולם האדמיניסטרטיבי. לכל המכונים מנגנון קבלת תלמידים משותף ללימודי תואר ראשון אשר בבסיסו בחינת קבלה אחידה (אנגלית: Joint Entrance Examination, ר"ת JEE) באמצעותה נבחרים כ-4,000 מועמדים מדי שנה מתוך עשרות אלפי מועמדים. קבלת תלמידים לתארים מתקדמים נעשית אף היא על יסוד בחינה אחידה. בשבעה המכונים לומדים כ-15,500 סטודנטים לתואר ראשון, וכ-12,000 סטודנטים לתארים מתקדמים, זאת בנוסף לתלמידי מחקר.

המכונים זכו להצלחה בהכשרת בעלי מקצוע בתחומים מגוונים ואף להכרה בינלאומית. עצמאותם של המכונים איפשרה להם לפתח תוכניות הכשרה מיוחדות בתחומי הטכנולוגיה, ברמת התואר הראשון ולהעניק תואר "בוגר בטכנולוגיה" (אנגלית: Bachelor of Technology, ר"ת B. Tech) להבדיל מתואר "בוגר בהנדסה" (אנגלית: Bachelor of Engineering, ר"ת BE) המוענק על ידי רוב האוניברסיטאות האחרות בהודו. הצלחת המכונים הובילה להקמתם של מוסדות דומים בתחומים אחרים, כגון המכון הלאומי לטכנולוגיה וכן המכונים לטכנולוגית מידע.

== ראו גם ==
* TU9
* איגוד האוניברסיטאות הטכנולוגיות העצמאיות
* ברית N5T
* ברית אוניברסיטאות יורו-טק
* ברית האוניברסיטאות האסיאתיות
* הברית העולמית של אוניברסיטאות טכנולוגיות
* ליגת IDEA

==קישורים חיצוניים==

* 
* [http://www.iitkgp.ac.in אתר המכון בקאראגפור]
* [http://www.iitb.ac.in אתר המכון במומביי]
* [http://www.iitm.ac.in אתר המכון בצ'נאי]
* [http://www.iitk.ac.in אתר המכון בקאנפור]
* [http://www.iitd.ac.in אתר המכון בדלהי]
* [http://www.iitg.ac.in אתר המכון בגובאהאטי]
* [http://www.iitr.ac.in אתר המכון ברורקי]

== הערות שוליים ==

קטגוריה:הודו: מדע וטכנולוגיה
קטגוריה:הודו: אוניברסיטאות ומכללות